Ottar Johansen driver i dag fortsatt musikkskole og vi fikk også høre en av hans nåværende elever, Tormod Ringnes, i duett med sin lærer, Ottar. Tormod stilte med et Ranco Antonio-spill fra 1920-tallet Da konferansier og initiativtaker til jubileumskonserten, Ivar Thoresen Dagenborg, spurte om hvorfor han hadde et slikt gammelt spill, svarte han at han likte Jularbo godt og at denne musikken nettopp egner seg godt til gamle spill. Tormod og Ottar hadde med seg konferansier Ivar på gitar og Per Bredesen på bass. Samme kompet med Per Stokkebryn i tillegg på trommer måtte henge seg på Ottar da han avsluttet første avdeling med ”All of me” og ”I can’t give you anything but love”.